Stephen Langrish Caiger

Stephen Langrish Caiger (* 14. Juli 1886; † 26. März 1956) weer en brietschen Schriever.

Caiger is 1886 as Söhn von Katherine, borene Langrish, un William Stephen Caiger boren. He weer op de Universität Cambridge un dat Manchester Theological College.

Caiger hett an’n 3. Juni 1913 in de St.-James-Kapell in Birch-in-Rusholme (Rusholme, Manchester) Florence Mona Procter (31. August 1890–23. März 1974) freet. De beiden harrn de Döchter Catherine Mary (18. September 1914–?) un Elizabeth (20. November 1922–?). De Familie hett tooerst in Chorlton-cum-Hardy leevt. 1921 sünd se in dat Vikarshuus von St Thomas’ in Derby tagen. Dor weer Caiger bet 1935 Vikar. Von 1935 bet 1951 weer he Vikar in St Mary’s in Wirksworth un 1951 bet ? Vikar in Saint Bartholomew’s in Osmaston.

1917 un 1929 hett he sik as Missionar in Brietsch-Honduras ophollen.Family History, The Procters

He hett blangenbi verscheden Böker över biblische Archäologie un een Book över Brietsch-Honduras (vondaag Belize) schreven.

 Warken 

 Bible and Spade: An Introduction to Biblical Archaeology. Oxford University Press, 1936
 Lives of the Prophets. Society For Promoting Christian Knowledge, 1936
 The Old Testament and Modern Discovery. Society For Promoting Christian Knowledge, 1938
 Archaeology and the New Testament. Cassell & Co, 1939
 British Honduras, past and present. George Allen & Unwin, London 1951

 Footnoten 

Kategorie:Mann
Kategorie:Börger von Grootbritannien
Kategorie:Schriever
Kategorie:Boren 1886
Kategorie:Storven 1956